ཨ་རིས་སྔ་ས་ནས་ཡོ་རོབ་ཐུན་ཚོགས་དང་མེག་སུ་ཁོ།ཁ་ན་ཌ་བཅས་ནས་ནང་འདྲེན་བྱས་པའི་ལྕགས་དང་ཧ་ཡང་གི་ཐོག་ཁྲལ་འགེལ་འགོ་བཙུགས་ཡོད་པ་རེད།ཨ་རིའི་ཚོང་ལས་པ་ཚོས་རྒྱལ་ཁབ་དེ་དག་ནས་ལྕགས་ནང་འདྲེན་བྱས་ན་དཔྱ་ཁྲལ་བརྒྱ་ཆ་༢༥སྟེར་དགོས་པ་དང་།ཧ་ཡང་ནང་འདྲེན་བྱས་ན་དཔྱ་ཁྲལ་བརྒྱ་ཆ་༡༠སྤྲོད་དགོས་ཀྱི་ཡོད་སྟབས།ཡོ་རོབ་ཐུན་ཚོགས་དང་མེག་སུ་ཁོ།ཁ་ན་ཌ་བཅས་ཁོང་ཁྲོ་ལངས་ནས་དེ་ལ་རྒོལ་ལན་སློག་རྒྱུ་ཐག་བཅད་དེ།ཡོ་རོབ་ཐུན་ཚོགས་ཀྱིས་འཁོན་ལན་དུ་ཡོ་སྒོར་ཐེར་འབུམ་༢༨རིན་གྱི་ཨ་རིའི་དངོས་ཟོག་གླང་རྫིའི་དོར་མ་དང་།སྦག་སྦགཨ་ཤོམ་ཆང་རག་བཅས་ཀྱི་ཐད་དཔྱ་ཁྲལ་འགེལ་བའི་ཁྲིམས་བཟོ་རྒྱུ་ཡིན་པ་དང་།དེ་ནི་སྤྱི་ཟླ་དྲུག་པའི་༢༢ནས་འགོ་འཛུགས་རྒྱུ་ཡིན་ཞེས་བཤད་ཡོད།